**การจัดระเบียบขอทานของรัฐบาลได้ผลเป็นที่น่าพอใจ**

ต่อจากนี้ไป ขอเชิญรับฟังไทยคู่ฟ้า ครับ

รัฐบาลดำเนินการป้องกันและปราบปรามการค้ามนุษย์ซึ่งเป็นวาระแห่งชาติอย่างต่อเนื่อง โดยเฉพาะการจัดระเบียบขอทานได้ผลเป็นที่น่าพอใจ โดยนับตั้งแต่เดือน ก.ย. 57 – ม.ค. 59 หรือประมาณ 1 ปี 4 เดือน ได้ช่วยเหลือขอทานไปแล้วทั้งสิ้น 3,896 ราย เป็นคนไทย 2,487 ราย ต่างชาติ 1,409 ราย โดยเจ้าหน้าที่ได้นำเทคโนโลยีการตรวจรหัสพันธุกรรมมาช่วยคัดกรองและพิสูจน์ตัวเด็กกับผู้อ้างตัวเป็นผู้ปกครอง เพื่อตรวจสอบจับกุมผู้กระทำผิด ส่วนเหยื่อจะถูกส่งไปยังสถานคุ้มครองคนไร้ที่พึ่ง เพื่อพัฒนาทักษะอาชีพและฟื้นฟูจิตใจแบบครบวงจรก่อนส่งกลับคืนสู่สังคม หากเป็นขอทานต่างชาติจะถูกผลักดันกลับประเทศต้นทาง ทั้งนี้ ในปี 2559 รัฐบาลกำหนดแผนปฏิบัติการจัดระเบียบขอทาน โดยยึดหลักการบังคับใช้กฎหมาย การคุ้มครองช่วยเหลือ และการป้องกัน โดยจะดำเนินการอย่างจริงจังและต่อเนื่อง เพื่อกวาดล้างขอทานให้หมดสิ้นไป และขอความร่วมมือประชาชนร่วมเป็นหูเป็นตา โทรแจ้งเจ้าหน้าที่ได้ที่สายด่วน 1300 ตลอด 24 ชม.

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี